Η Ανθή με καλοδέχτηκε στη Βίλα της με ευπρέπεια και ευγένεια!
Πρόκειται για μια Βίλα τριών επιπέδων, υπέροχα διακοσμημένη με ακριβά έπιπλα, οικογενειακά κειμήλια, αντίκες και καταπληκτικούς πίνακες ζωγραφικής!
Όλα είναι προσεγμένα τόσο στους εσωτερικούς, όσο και στους εξωτερικούς χώρους της Βίλας. Απόλαυσα ιδιαίτερα το τζακούζι και τον ύπνο στα άριστης ποιότητας στρώματα και μαξιλάρια!
Η τοποθεσία της Βίλας είναι ιδανική για όσους θέλουν να περάσουν ατελείωτες ώρες στην τεράστια αμμουδιά που βρίσκεται μόλις 5' με τα πόδια από την μεζονέτα!
Η παραλία είναι οργανωμένη με ξαπλώστρες και γήπεδα αγώνων Beach Volley αλλά και άλλων αγώνων παραλίας, υπάρχουν 3-4 Beach Bars και άλλα τόσα εστιατόρια.
Ο καιρός ήταν υπέροχος και η θερμοκρασία μέσα στο σπίτι ιδανική, μάλιστα τα βράδια δεν χρειάζεται ούτε κλιματισμός αφού η θαλασσινή αύρα ρίχνει την θερμοκρασία στους 21°C.
Η Ανθή είναι πολύ διακριτική σαν οικοδέσποινα και βρίσκεται κυρίως στο γραφείο της και τα βράδια στο υπνοδωμάτιο της και στην μεγάλη βεράντα που το συνοδεύει, παρέα με τα 3 χαριτωμένα σκυλιά της.
Η ευζωία των σκυλιών είναι ολοφάνερη καθώς είναι πλήρως εμβολιασμένα, τσιπαρισμένα, περιποιημένα και τα πηγαίνει 2 βόλτες ημερησίως κατά την απουσία των φιλοξενούμενων της και έτσι δεν έρχονται καθόλου σε επαφή με τους επισκέπτες.
Υπήρχαν περιπτώσεις που τα σκυλιά γάβγιζαν προειδοποιητικά αλλά ευτυχώς δεν γαβγίζουν όλη την ώρα ή χωρίς λόγο και τα βράδια δεν γαβγίζουν καθόλου γιατί κοιμούνται στο δωμάτιο της Ανθής.
Κάποιες βραδιές όμως και τις πρώτες πρωινές ώρες γάβγιζαν τα σκυλιά των γειτόνων και υπήρχε ήπιος θόρυβος από την απογείωση και προσγείωση των αεροπλάνων οπότε αν κοιμάστε ελαφριά τότε καλό θα είναι να έχετε ωτοασπίδες.
Οι οικιακές συσκευές είναι σύγχρονες όπως και άλλα πράγματα στο οίκημα οπότε καλό θα είναι πάντα να ρωτάτε την Ανθή για την λειτουργία του κάθε τι αλλιώς δεν θα ξέρετε πως να τα χρησιμοποιήσετε σωστά.
Ο κάτω όροφος με το δωμάτιο τζακούζι ήταν ο αγαπημένος μου γιατί είναι πιο privé και γιατί μου άρεσε η μυρωδιά των κερωμένων antique επίπλων!
Όλοι οι χώροι της Βίλας ήταν πεντακάθαροι και τα κλινοσκεπάσματα με τις πετσέτες μύριζαν υπέροχα!
Είμαι κατενθουσιασμένη με την φιλοξενία της Ανθής και θεωρώ πως η τιμή διαμονής, σε σχέση με αυτά που προσφέρει το κατάλυμα, είναι πολύ ανταγωνιστική.
Σίγουρα θα την επισκεφτώ ξανά και την συνιστώ ανεπιφύλακτα σε όλους!